خورما میوەیەکە کە لە زۆرینەی ناوچە
گەرمەکاندا دەڕوێت. بەکارهێنانی خورما لەم ساڵانەی دواییدا زیادی کردووە. ئەو
خورمایەیەی لە وڵاتانی رۆژئاوایی دەفرۆشرێت زیاتر خورمای وشککراوە. سەبارەت بە
سوودەکانی ئەم میوە شیرین و بەتامە هەندێک شتمان بیستووە و لەم بابەتەدا کۆمەڵێک
زانیاریی زانستی سەبارەت بە خورما ئاراستە دەکرێت.
دابینکردنی وزە: لە ماوەی دووگیانیدا،
پێویستتان بە وزەیەکی زیاتر هەیە. خواردنی خورما بەشێوەی رۆژانە دەتوانێ شەکری
پێویست بۆ جەستە دابین بکات بەبێ ئەوەی ببێتە هۆی زیادبوونی کالۆرییەکانی ئێوە.
قەبزبوون لەناو دەبات: خورما پڕاوپڕە لە
ریشاڵ کە یارمەتی کۆئەندامی هەرس دەدات باشتر کار بکات و لە قەبزبوون بەدوور بێت.
بەرگیریی لە کەموکووڕییەکانی کاتی مناڵبوون:
خورما سەرچاوەیەکی گونجاوە بۆ "فۆلات". فۆلات بەرگیری لە کەموکووڕییەکانی
کاتی مناڵبوون کە پەیوەندیی بە مێشک و بڕبڕەی پشتەوە هەیە دەکات.
دابینکردنی ڤیتامین K:
ڤیتامین K دەبێتە هۆی بەستنی خوێن و بەرهەمهاتنی ئێسک. مناڵ بە ڤیتامین Kـیەکی کەمەوە لەدایک دەبێت. ئەگەر دایک خورما بخوات،
لەکاتی شیرپێدان بە مناڵەکە دەتوانێ ڤیتامین Kـی ناو پێکهاتەی
ئەم میوەیە بگوازێتەوە بۆ کۆرپەکەی.
پاراستنی هاوسەنگی ئاو و خوێ: خورما پوتاسیۆمی
تێدایە کە هاوسەنگی ئاو و خوێ دەپارێزێت، فشاری خوێن کۆنتڕۆڵ دەکات و بەرگیری لە
گرژبوونی ماسولکەکان دەکات. کەمبوونی ئەم مادە کانگەییە دەتوانێ ببێتە هۆی
کێشەکانی گورچیلە.
گەشەکردنی ئێسک و ددان: مەگنسیۆم یەکێکی دیکە
لە مادە پێویستەکانە کە یارمەتی جەستە دەدات بۆ پێکهاتنی ددان و ئێسک. هەروەها
شەکر و فشاری خوێنیش رێک دەخات.
سەرچاوە: momjunction
ناوهندی چاپهمهنی و راگهیاندنی خاك تهلهفزیۆنی خاك
created by Avesta Group and powered by Microsoft Azure